Емил Павлов
Поетизми

chitanka.info

Само поетите могат да ходят на плаж след полунощ

и да се радват на слънцето…

* * *

Който е казал

— Музикант къща не храни —

не е познавал поетите.

* * *

Всяка жена мечтае

да бъде загърната с дреха от стихове,

кроена специално за нея.

Но малко са готови да платят цената —

та поетите не са дори музиканти.

* * *

На старото пристанище „Поезия“,

поетът е слънчева птица за чуждата болка

и само ранен кораб за своята.

* * *

Поетът скита се на думите по вътрешната страна.

* * *

Когато умира Поет,

нощта преподрежда звездите.

* * *

Неолибералния глобализъм отгледа цяло поколение,

незадаващо въпроси. Дори и в поезията.

И на практика — отрече нейната същност!

* * *

Поезията е непрестанно търсене,

но не толкова на отговори.

За нея по-интересни са въпросите.

* * *

Който притежава литературата на един народ,

притежава неговото бъдеще.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.